jkorsvik/nowiki_second_scrape_merged huggingface dataset:
Bigganjarga naturminne

Bigganjarga naturminne er et naturminne i Nesseby kommune i Finnmark. Det ligger innerst i Varangerfjorden, rundt 3 kilometer nordøst for Karlebotn, og ble opprettet i 1967 for å verne en forekomst av «eokambrisk» morenekonglomerat.Naturminnet er en spesiell bergformasjon som ligger like over fjærenivå. Formålet med fredningen er å bevare en unik forekomst av «eokambrisk» morenekonglomerat (tillitt) med et underlag av isskurt kvartsitt. Bikkanjárgatillitten er en forsteinet morene fra en istid i begynnelsen av jordens oldtid for ca 600 millioner år siden. Skuringsstripene på kvartsittunderlaget er dannet under samme istid (kalt «Varangeristiden»). Eokambriske morenekonglomerater er kjent også fra andre strøk av jorden. Bikkanjárgatillitten er imidlertid den eneste kjente med en kombinasjon av moreneavsetning og isskurt underlag, og er derfor som geologisk naturminne enestående i verden.


== Referanser ==
Kalhammaren

Kalhammaren var sammen med Skansen, Stavanger bys befestninger mot angrep fra sjøen, med kanoner og vakthus. Det tjente både som utsiktspost og skytterstilling mot skip som kom nordfra inn mot Vågen. 
Den var plassert på et nes i Bjergsted i Stavanger. Det var bratte fjellskrenter på sjøsiden opp mot anlegget. 
Siden har en brukt området til Stavanger sjømannsskole, og i dag til Stavanger offshore tekniske skole.


== Utbygging og kanoner ==

Anlegget ble første gang utbygd i 1805. Kongen ga da 12-pundskanoner til anlegget.Kalhammaren ble videre utbygd omkring 1807. Det var ingeniør Knoph fra Danmark og møllemester Fredrik Petersen som ledet arbeidet. De hadde med seg en gruppe frivillige fra byen.Den besto i 1808 av fire kanonstillinger (A-D) med til sammen 13 kanoner:
A som lå lavest - 3 alen 12 tommer over sjøen, med tre sekspunds kanoner.
B som lå høyest 25 alen og 14 tommer over sjøen, med to kanoner.
C som var eldst 23 alen 2 tommer over sjøen, med tre 12-pundskanoner.
D som lå 20 alen 9 tommer over sjøen med fem sekspundskanoner.Det var videre et vakthus.
Det var i 1809 en vaktordninger der byens offiserer hadde vakt hver sin uke på anlegget. Den ble bemannet med personell fra Stra'en og Klevens roder.I 1837 ble det søkt om å få selge ti av de større kanonene for å få tilbake seks mindre kanoner - tre eller firepunds kanoner til bruk for salutter.


== Senere bruk ==
I 1843 ble vakthuset brukt som bolig for en av byen fattige familier. I 1865 brant vakthuset, en gris og to katter ble drept. Vakthuset ble ikke bygget opp igjen. 
Kalhammeren har nå i mange år vært brukt som skoler.


== Referanser ==
Roger Kristensen

Roger Kristensen (født 1971) er en norsk tidligere svømmer som representerte Moss SK.
Han vant 15 NM-gull og 27 NM-medaljer i perioden 1987–1994.


== Medaljer i norske mesterskap ==


== Kilder ==
medley.no: Medaljevinnere NM svømming
Rolf Bagle

Rolf Bagle (født 15. februar 1942) er en norsk tidligere svømmer som representerte Oslo IL.
Han vant 11 NM-gull og 27 NM-medaljer i perioden 1959–1963.


== Medaljer i norske mesterskap ==


== Referanser ==


== Kilder ==
medley.no: Medaljevinnere NM svømming
Einar Munthe-Kaas (red.) Sportsrevy 1962, s. 346-47.


== Eksterne lenker ==
(en) Rolf Bagle – swimrankings.net
Siw Kristin Sommer Winther

Siw Kristin Sommer Winther (født 1969) er en norsk sanger, komponist og fjernsynsprodusent.
Hun er utdannet innen musikk og lydterapi og har en cand.philol.-grad i kulturhistorie fra UiO. Hun arbeidet i NRK fra 1996 til 2010 som kompetansesjef i Kulturavdelingen, regissør og redaktør i Kultur, Fakta og Underholdningsavdelingen; med en pause på to år som profilsjef i Norges Røde Kors 2006–2008. Hun var redaktør og konseptutvikler for «Hurtigruten 365». Dette var den første TV-produksjonen der opptakene bare besto av datafiler.. Hun var prosjektleder for programserien «Ansikt til Ansikt» med Morten Krogvold, Generasjon.no, flere av Torkjell Berulfsens serier om luksus og skjønnhet, Puck og flere dokumentarer. Hun medvirket også til utviklingen av «Hjernevask» med Harald Eia.Hun er leder for Sound Of You AS som hun etablerte i 2013. Det er en virksomhet med et nettverk av komponister som lager musikk for medieproduksjoner og merkevarer. Sound Of You og Winther har laget spesialkomponert musikk, spillelister og lydstrategier for Scandic Hotels, SAS, Moods Of Norway, KLP, WoolLand, Moo, United Yacht Sales, Gullblyanten, NRK, og TV-serien Breaking borders / Til bords med fienden, som vant AIB awards. Hennes SOY Audio Branding Program har fått støtte og anbefalinger fra Innovasjon Norge og Designrådet.Hun arbeider som sanger, komponist og artist under navnet Shekinah. Hun har utgitt albumet «Birds Of Paradise».Winther stiftet og har vært styreleder for organisasjonen Stop Lockdown, som er motstander av ulike former for tiltak iverksatt eller vurdert av myndighetene for å bekjempe koronaviruspandemien. Blant annet sendte hun høringssvar til regjeringen om et forslag til endringer i smittevernloven og nye høringssvar til ordningen med koronasertifikat. På vegne av Stop Lockdown utformet hun i juni 2021 også et protestskriv stilet til «Norges Stortingsrepresentanter», der hun protesterte mot regjeringens plan for gjenåpning av det norske samfunnet og blant annet opplyste at Stop Lockdown den 21. april 2021 gjennom advokatfirmaet Elden hadde varslet søksmål mot Helse- og omsorgsdepartementet. Hun fratrådte styreledervervet i Stop Lockdown 14. juli 2021.


== Referanser ==


== Eksterne lenker ==
(en) Siw Kristin Sommer Winther på Apple Music 
(en) Siw Kristin Sommer Winther på Spotify
Rune Døli

Rune Døli (født 1976) er en norsk tidligere svømmer som representerte Namsos SK og IL Varg.
Han vant 10 NM-gull og 29 NM-medaljer i perioden 1993–1999.


== Medaljer i norske mesterskap ==


== Kilder ==
medley.no: Medaljevinnere NM svømming
Håvard Tjørhom

Håvard Tjørhom (født 29. mai 1980 i Sirdal) er en norsk idrettsleder, som har vært hovedtrener for landslaget i alpint og toppidrettssjef i Norges Friidrettsforbund.


== Karriere ==
Tjørhom studerte pedagogikk på Norges Idrettshøgskole, med mastergrad i coaching og idrettspsykologi for individuell idrett.


=== Alpinlandslaget ===
Da han var ferdig utdannet i 2007, fikk Tjørhom jobb hos norske alpinlandslaget og var hovedtrener fra 2010 til 2015.Tjørhom ble kåret til årets trener på Idrettsgallaen 2015 for sin innsats med alpinlandslaget, hvor han sikret en rekke verdenscupseiere til Aksel Lund Svindal, OL-gull til Kjetil Jansrud og fikk Henrik Kristoffersen frem i lyset.


=== Friidrettsforbundet ===
1. september 2016 overtok Tjørhom for sportssjef Ronny Nilsen i Norges Friidrettsforbund og fikk benevnelsen toppidrettssjef. Etter to sterke sesonger for friidrettslandslaget, med VM-gull til Karsten Warholm og to EM-gull til Jakob Ingebrigtsen som høydepunkter, sa Tjørhom opp sin stilling av personlige grunner. Erlend Slokvik tok over stillingen etter Tjørhom.


== Referanser ==
Bergensvømmerne

Bergensvømmerne er en felles elitesatsning for de bergenske svømmeklubbene Bergens Svømme & Livredningsklub, Svømmeklubben Delfana, Åstveit svømmeklubb og Arna svømme- og livredningsklubb.
Klubben ble etablert i 1987 under navnet Team Bergen. Klubben byttet navn til Hansasvømmerne i 1989 da de fikk Hansa bryggeri som hovedsponsor.
De byttet navn til Bergensvømmerne i 1997 da Bergensbanken ble hovedsponsor.
Kjente svømmere:

Bengt Staveland
Børge Mørk
Camilla Mowinckel
Elin Austevoll
Elin Slaatmo
Elisabeth Jarland
Kim Henriksen
Linn Christine Madsen
Maren Johannesen
Markus Lie
Sander Smørdal
Sindri T. Jakobsson
Christoffer Tofte Haarsaker
Christian Tronvoll


== Kilder ==
Bergen byleksikon: Bergenssvømmerne
«Norges beste svømmeklubb bytter navn», Bergens Tidende 23. april 1997, s. 26.


== Eksterne lenker ==
Offisiell hjemmeside
Risterrassene i de filippinske cordilleras

Risterrassene i Cordilleras er en verdensarv på Filippinene som består av fire høyt beliggende områder med rismarker (Banaue - to felter, Mayoyao, Kiangan, Hungduan). Disse har vært brukt i mer enn 2 000 år, noe som har gitt et vakkert kulturlandskap der mennesket synes å være i harmoni med sine omgivelser. Risterrassene kalles iblant «Verdens åttende underverk». 
Det er også et satort tilfang av risterrasser annetsteds i samme fjellkjede, foruten de nevnte feltyer som ble medtatt på UNESCOs verdensarvliste. 
Verdensarv-terrassene ligger i provinsen Ifugao, på øya Luzon nord for Manila, høyt oppe i fjellkjeden Central Cordilleras, nær den lille byen Banaue.
Det består en risiko for at risterrassene forfaller. Det kan skje ved jordskjelv (store skader ble forårsaket av en skjelv i 1990), El Niños virkninger, og store jordmarker som eroderer jorden.  
I 2001 ble risterrassene innskrevne på listen over truet verdensarv. Den fremste foranledningen var at de filippinske myndigheter verken hadde gjennomført kontroller eller utferdiget noen handlingsplan for verdensarven. De redningskommisjoner som blr opprettet av presidentene Fidel Ramos og Joseph Estrada ble lagt ned i 2002 av daværende president Gloria Macapagal-Arroyo. 


== Litteratur ==
Melisa Therese, N. Malingan-Sapdoy. The evolving management of the rice terraces of the philippine cordilleras, focus on the Ifugao rice terraces. Kota Kinabalu / Sabah Malaysia. 


== Eksterne lenker ==
UNESCO World Heritage Centre - Rice Terraces of the Philippine Cordilleras
The Rice Terraces of Bangaan, Ifugao
Magat (elv)

Magat (engelsk: Magat River) er en elv på øya Luzon i Filippinene. Den er sideelv til Cagayan og renner gjennom provinsene Nueva Vizcaya, Ifugao og Isabela. Magat har en lengde på 178 km og et tilfangsområde på 4638 km². 
Magat utspringer i Caraballofjellene på 1200 meters høyde. Den markerer den geografiske grense mellom Cordillera Central og Caraballofjellene. Fra sine filder, i kommunen  Santa Fe i Nueva Vizcaya, renner Magat i nordøstlig retning i en vid elvedal, med kommunene Ramon I i Isabela) og Alfonso Lista (i Ifugao) med Magat-demningen. Elven munner ut i floden Cagayan nær kommunene Gamu og Reina Mercedes. 
Langs elven befinner det seg ett større og to mindre vannkraftverk.


== Referanser ==
Steinar Robarth

Steinar Robarth (født 11. mai 1945) er en norsk tidligere svømmer som representerte Oslo IL.
Han vant 14 NM-gull og 23 NM-medaljer i perioden 1961–1971.


== Medaljer i norske mesterskap ==


== Referanser ==


== Kilder ==
medley.no: Medaljevinnere NM svømming


== Eksterne lenker ==
(en) Steinar Robarth – swimrankings.net
Mount Abao

Mount Abao er et fjell på Filippinene. Det ligger i Mountain Province i Cordillera Administrative Region nord i landet, 250 km nord for Manila.


== Referanser ==
Mount Annaguan

Mount Annaguan (malaueg: Ga-dang ya Annaguan) er et fjell i kommunen Rizal i provinsen Cagayan nord på Filippinene. Det er  1.400 meter høyt, og er et turistmål under utvikling (2018).


== Beskrivelse ==
Fjellet har en vel ivaretatt skog og en grotte egnet for turisme. Området har noen sjeldne dyrearter, som apeørn (Philippine eagle). Fra fjellets topp er det utsyn over byene Rizal, Conner, Santo Niño og Piat. Fjellet var sjulested for japanske soldater  henimot slutten av annen verdenskrig.
Fjellet er 104 kilometer (104 000 m) fra Tuguegarao, Cagayans hovedstad, og 594 kilometer (594 000 m) fra Manila.


== Mytologi ==
Malauegfolket har mytologi knyttet til fjellet. En gang for lenge lenge siden bodde Malana, en mann av styrke og makt, ved fjellsiden. Han var en helt, som kjempet mot sin rival Biuag. Fjellet selv var, ifølge en annen fortelling, blitt til ved at en gudinne av utrolig styrke hadde fått det til å reise seg så høyt at det nådde opp til skyene. Slik ble det mulig å nå opp til paradis ved å bestige fjellet.
Svein Søgaard

Svein Fredrik Søgaard (født 25. mai 1932, død 8. november 2017) var en norsk svømmer som representerte Vika IF.
Han vant 11 NM-gull og 22 NM-medaljer i perioden 1949–1961.


== Medaljer i norske mesterskap ==


== Kilder ==
medley.no: Medaljevinnere NM svømming
Einar Munthe-Kaas (red.) Sportsrevy 1953, s. 218.
Xandro Meurisse

Xandro Meurisse (født 31. januar 1992) er en belgisk syklist som kjører for sykkellaget Alpecin-Deceuninck.
I 2017 vant han ungdomstrøya i Tour de Luxembourg.


== Referanser ==


== Eksterne lenker ==
(en) Xandro Meurisse – ProCyclingStats 
(en) Xandro Meurisse – Cycling Archives 
(en) Xandro Meurisse – Cycling Quotient 
(en) Xandro Meurisse – CycleBase
Mathieu van der Poel

Mathieu van der Poel (født 19. januar 1995) er en nederlandsk syklist som deltar i sykkelcross, terrengsykling og landeveissykling.
Han ble verdensmester i sykkelcross i 2015 og europamester i 2017.
Hans far Adrie van der Poel var også profesjonell syklist.


== Meritter ==


=== Landevei ===


== Referanser ==


== Eksterne lenker ==
(de) Mathieu van der Poel – Munzinger Sportsarchiv 
(en) Mathieu van der Poel – Olympics.com 
(en) Mathieu van der Poel – Olympedia 
(en) Mathieu van der Poel – ProCyclingStats 
(en) Mathieu van der Poel – Cycling Archives 
(en) Mathieu van der Poel – Cycling Quotient 
(en) Mathieu van der Poel – CycleBase
Jacob Buksti

Jacob Anthonius Buksti (født 7. april 1947 i Udbyneder sogn ved Randers, død 27. september 2016) var en dansk statsviter og sosialdemokratisk politiker. Han var medlem av Folketinget 1994–2005 og Danmarks trafikkminister 2000–2001.
Han gikk reallinjen ved statsgymnaset (statsskolen) i Horsens og ble cand.mag. i samfunnsfag og historie fra Aarhus Universitet i 1972. Han var lektor i statsvitenskap ved Aarhus Universitet før han var ansatt som leder av Socialdemokratiets politisk-økonomiske sekretariat 1986–1992. Deretter var han ekstern lektor ved Aarhus Universitet og Københavns Universitet, og politisk-økonomisk konsulent i Dansk Magisterforening. Som statsviter forsket han på organisasjonsforhold.I september 1994 ble han innvalgt i Folketinget fra Københavns vestre storkrets, etter å ha blitt nominert fra Valby krets. 2001–2005 var han innvalgt fra Vestsjællands amtskrets. Han spesialiserte seg på skattepolitikken. Buksti støttet Svend Auken i lederstriden mot Poul Nyrup Rasmussen i Socialdemokratiet i 1992, men sluttet seg senere til Nyrup Rasmussens rekker. «Hans egentlige motstander var Mogens Lykketoft, i hvis person han så årsaken til alle Socialdemokratiets problemer», bemerket journalist Kaare R. Skou. Mens Nyrup Rasmussen var statsminister, ble Buksi politisk ordfører 1998–2000 og trafikkminister 2000–2001. Buksti ble regnet til den såkalte trafikkmafiaen eller jyske mafiaen, hvor hovedlinjene i samferdselspolitikken ble avtalt i brede forlik, helst mellom Socialdemokratiet, Venstre, Det Konservative Folkeparti og Centrum-Demokraterne.Etter at regjeringen gikk av i 2001, satt Buksti i Folketingets trafikksikkerhetsutvalg. Også i denne rollen kom han med skarpe uttalelser mot fartsovertredelser. I 2003 ble han imidlertid bøtelagt for å ha kjørt 173 km/t på en motorvei med fartsgrense på 110 km/t. Han vedtok boten og trakk seg fra trafikksikkerhetsutvalget. Saken ble ødeleggende for Bukstis politiske troverdighet. I 2005 ble han ikke gjenvalgt til Folketinget, og mente seg utsatt for en kampanje fra Nyrup Rasmussens fløy.Etter flere års kreftsykdom med følgesykdommer døde han i 2016, 69 år gammel, av en blodpropp mens han underviste ved Danish Institute for Study Abroad (DIS). Han ble begravet på Vestre kirkegård i København.


== Referanser ==
Belait

Belait er det største og det vestligste av Bruneis fire distrikter (daerah). Hovedstad er Kuala Belait. 
Belait er delt inn i 8 provinser (mukim):

Bukit Sawat
Kuala Balai
Kuala Belait
Labi
Liang
Melilas
Seria
Sukang


== Referanser ==


== Eksterne lenker ==
Offisielt nettsted 
(en) Belait – kategori av bilder, video eller lyd på Commons
Temburong

Temburong er det østligste og tynnest befolkede av Bruneis fire distrikter (daerah). Hovedstad er Bangar. Temburong er en eksklave, skilt fra resten av Brunei av Malaysia og Bruneibukta.
Temburong er delt inn i 5 provinser (mukim):

Amo
Bangar
Batu Apoi
Bokok
Labu


== Referanser ==


== Eksterne lenker ==
Offisielt nettsted 
(en) Temburong – kategori av bilder, video eller lyd på Commons
Daihatsu Terios

Daihatsu Terios (1997–) er en femdørs SUV bygget av bilprodusenten Daihatsu. Modellen ble lansert i 1997 og produseres i Japan. Den første generasjon ble også kalt Toyota Cami, Daihatsu Be‣go og flere andre navn, mens den andre og den tredje generasjonen ble kalt  Toyota Rush.


== Bilde ==
Solbergvann (Oslo)

Solbergvann er en innsjø i Østmarka i Oslo, nordvest for Nøklevann.
Innsjøen har et areal på 0,0125 km² og ligger 235 moh. Den var sammen med andre vann i området tidligere en del av Oslos drikkekvannsforsyning, men ble tatt ut av denne og frigjort til friluftsformål i 1983. En mindre bekk renner fra Solbergvann til Nøklevann.
Navnet kommer fra Solberg, et forsvunnet gårdsbruk i området.


== Referanser ==


== Eksterne lenker ==
(en) Solbergvann, Oslo – kategori av bilder, video eller lyd på Commons
Solbergvann

Solbergvann kan vie til:

Solbergvann (Oslo), innsjø i Østmarka
Solbergvann (Vegårshei), innsjø i Aust-Agder
Skøyenputten

Skøyenputten er en innsjø i Østmarka i Oslo. Den ligger like øst for markagrensen og bebyggelsen på Oppsal, og vest for Solbergvann.
Innsjøen har et areal på 0,0072 km² og ligger 198 moh. Navnet kommer fra Skøyen-gårdene.


== Referanser ==


== Eksterne lenker ==
(en) Skøyenputten, Oslo – kategori av bilder, video eller lyd på Commons
Amer Ordagić

Amer Ordagić (født 5. mai 1993) er en bosnisk fotballspiller som spiller for Sandefjord Fotball.Ordagić signerte for SK Brann i desember 2017 etter å ha spilt tre sesonger i den bosniske toppserieklubben Sloboda Tuzla. Han spiller på midtbanen med draktnummer 10. På 42 kamper har han scoret 2 mål og fått 4 gule kort. 


== Referanser ==


== Eksterne lenker ==
(en) Amer Ordagić – Transfermarkt 
(en) Amer Ordagić – Soccerway 
(no) Amer Ordagić – Norges Fotballforbund 
(en) Amer Ordagić – FBref
Mount Kabuyao

Mount Kabuyao (også skrevet Mount Cabuyao) er et fjell på Filippinene i kommunen Tuba i provinsen Benguet. Toppen kneiser over 2 000 moh,  med utsyn over Baguio. Det forveksles ofte med Mount Santo Tomas, et noe høyere fjell tett ved siden av.Oppe på toppen er det telereléstasjoner og radaranlegg. Her er det også et privat observatorium og en AA radarstasjon, tidligere drevet av amerikanske militære styrker stasjonert i landet. Et vannreservoar er bygd for å kunne betjene City of Baguio og andre mindre steder. Noen få bønder bor på fjellets topp. De har en administrasjonsbygning og en skole.
De to store satellittallerknene på toppen er blitt et landemerke i Baguio City. Fra toppen er det på gode dager ikke bare mulig å skue over hele Baguio i øst, men også over deler av provinsen Pangasinan i vest; noen dager kan man se lasteskip i Sørkinahavet.


== Referanser ==
Suzanne Bull

Suzanne Bull (født Dain 1895 i Canada, død 1976) var gift med den norske dikteren Olaf Bull i hans tredje ekteskap. Hun utga i 1974 en erindringsbok om ektemannen.


== Liv ==
Suzanne Dain var datter av en fransk dommer og vokste opp i Paris. Hun kom til Norge som språklærer i fransk, og lærte seg norsk. Her møtte hun Olaf Bull i et selskap hos den italienske visekonsulen Mario Caprino på Snarøya i 1924. Våren 1925 reiste de to sammen til Frankrike for å bosette seg i Paris. Her giftet de seg hos borgermesteren 6. oktober samme år. I 1927 fikk de sønnen Jan Bull.
Ekteparet vendte senere tilbake til Norge da Olaf Bull ble innlagt på Rikshospitalet på grunn av helseplager som fulgte av hans alkoholforbruk, og som førte til hans død i 1933.
Etter Olaf Bulls død inngikk hun et nytt ekteskap.
Under ekteskapet skrev hun en dagbok på fransk, som oppbevares på Universitetsbiblioteket i Oslo. På grunnlag av denne utga hun i 1974 en erindringsbok om Olaf Bull, Ni år. Mitt liv med Olaf Bull.


== Referanser ==


== Litteratur ==
Fredrik Wandrup: En uro som aldri dør. Olaf Bull og hans samtid. Oslo: Gyldendal, 1995
Metropolitan Transportation Authority

Metropolitan Transportation Authority (MTA) er en forvaltningsbedrift med ansvar for kollektivtransport i den amerikanske delstaten New York. MTA leverer transporttjenester til tolv fylker i det sydøstlige New York, og dessuten to fylker i det sydvestlige Connecticut i henhold til en kontrakt med Connecticut Department of Transportation. På en gjennomsnittlig ukedag bruker mer enn 11 millioner passasjerer MTAs transporttjenester, og mer enn 850 000 kjøretøyer krysser MTAs syv bombroer og to tunneler.MTA har ansvar for å utvikle og implementere et felles massetransportsystem for New Yorks metropolområde, inkludert alle fem bydeler i New York City og forstadsfylkene Dutchess, Nassau, Orange, Putnam, Rockland, Suffolk og Westchester. Denne storbyregionen utgjør «Metropolitan Commuter Transportation District» (MCTD), hvori delstatens skattemyndigheter oppkrever en særskatt, «metropolitan commuter transportation mobility tax».


== Tjenester ==
Long Island Rail Road
Metro-North Railroad
Staten Island Railway
MTA Regional Bus Operations
MTA Bridges and Tunnels
Robert F. Kennedy Bridge, også kjent som Triborough Bridge
Bronx–Whitestone Bridge
Verrazano-Narrows Bridge
Throgs Neck Bridge
Henry Hudson Bridge
Marine Parkway–Gil Hodges Memorial Bridge
Cross Bay Veterans Memorial Bridge
Hugh L. Carey Tunnel, også kjent som Brooklyn–Battery Tunnel
Queens–Midtown Tunnel
New York City Transit Authority


== Referanser ==


== Eksterne lenker ==
(en) Offisielt nettsted 
(en) Metropolitan Transportation Authority – kategori av bilder, video eller lyd på Commons
Arjeplog kirke

Arjeplog kirke er en korskirke fra 1760 i Arjeplog i Sverige. Dagens kirke er den andre på stedet, og tilhører Svenska kyrkan.
Dagens kirke ble reist i 1760 siden den gamle kirken var i forfall. Den ble opprinnelig bygget i korsform, med koret i øst og inngangen i sør, uten et våpenhus. Innvendig var kirken i ubehandlet tømmer, mens den ble malt rød på utsiden. Kyrkoherde (sokneprest) Johannes Öhrling gav to korskranker til kirken. Disse står fremdeles i kirken. Det gjør også altertavlen som ble malt av den 22 år gamle kunstneren Anders Hellberg fra Piteå. Kirken hadde til å begynne med ingen mulighet for oppvarming på vinteren. I 1765 ble det satt et utskåret dragehode med påskriften «Adolf Fredrik Rex Sveciae» på taket av kirken. 15. januar 1768 gav greve Carl Gustaf Löwenhiem beskjed om at kronprinsesse Sofia Magdalena tillot at kirken ble oppkalt etter henne, noe den ble. Imidlertid slo aldri navnet gjennom, og kirken er kjent som Arjeplog kirke.
I 1894 var bygden mer velstående, og det ble besluttet å bygge ut kirken. Det ble bygd et høyt tårn i østenden av kirken, kirkerommet fikk vinduer, koret ble flyttet til vestsiden og inngangen til øst. Det ble også bygget et sakristi og kirkens innside ble utsmykket og malt hvit med blått tak og brune benker. Alter og prekestol ble også gjort mer i tråd med tidens idealer, og kirken fikk to kirkeklokker. Alter og prekestol ble tilbakeført til opprinnelig stil i 1969-70.


== Kirken fra 1641 ==
28. juni 1641 begynte man arbeidet med å bygge den første kirken i Arjeplog etter oppdrag fra dronning Christina, som mente man trengte en kirke i forbindelse med utvinning av sølv i Nasafjäll.
Man bygde en tømmerkirke med jordgulv. Gulvet tjente også om plass for å begrave de døde, noe man måtte slutte med på grunn av dårlig lukt. I 1650 fikk man en klokkestøpul. Dronning Christina gav kirken en forgylt kalk som finnes i dagens kirke, det er også et portrettmaleri av henne fra 1643 i dagens kirke.


== Bilder ==

		
		
		
		


== Litteratur ==
Arjeplogs Kyrka, Informasjonsbrosjyre fra kirken.